ddrg/super_eurlex huggingface dataset:
1.

Anexa I se modifică după cum urmează: (a) Secțiunea 1 se înlocuiește cu următorul paragraf: „1. Prezenta directivă se aplică în cazul controlului gazelor și particulelor poluante, duratei de viață a dispozitivelor pentru controlul emisiilor, conformității vehiculelor/motoarelor în stare de funcționare și sistemelor de diagnostic la bord (OBD) ale tuturor autovehiculelor, precum și motoarelor menționate la articolul 1, cu excepția vehiculelor din categoria M1, N1, N2 și M2 pentru care s-a acordat omologarea de tip în conformitate cu Regulamentul (CE) nr. 715/2007 al Parlamentului European și al Consiliului (1). Începând de la 3 ianuarie 2009 până la termenele specificate în articolul 10 alineatul (2) din Regulamentul (CE) nr. 715/2007 pentru noi omologări și la articolul 10 alineatul (3) din respectivul regulamentul pentru extinderi, omologările de tip pot fi acordate în continuare conform prezentei directive pentru vehicule din categoriile N1, N2 și M2 cu masa de referință sub 2 610 kg. (b) La secțiunea 2.1 se adaugă următoarele definiții: „ «masa de referință» reprezintă masa vehiculului în stare de funcționare, mai puțin masa uniformă de 75 kg a conducătorului auto, la care se adaugă o masă uniformă de 100 kg. «masa vehiculului în funcționare» reprezintă masa menționată la secțiunea 2.6 din anexa I la Directiva 2007/46/CE”. (c) Se adaugă punctul 4.5: „4.5. La cererea producătorului, omologarea de tip a unui vehicul complet prevăzută în directivă se extinde pentru vehiculele incomplete cu masa de referință sub 2 610 kg. Omologările de tip se extind în cazul în care producătorul poate să demonstreze că toate combinațiile de caroserii prevăzute pentru montarea pe un vehicul incomplet duc la creșterea masei de referință a vehiculului la peste 2 610 kg.” (d) La punctul 6.2, după cel de-al patrulea paragraf se introduc următoarele paragrafe: „Pentru motoarele pe benzină, se aplică procedurile de încercare prevăzute în anexa VII la Directiva 2005/78/CE. Pentru motoarele pe motorină, se aplică procedura de încercare pentru opacitatea emisiilor prevăzută în anexa VI la Directiva 2005/78/CE.”
3.

Anexa II se modifică după cum urmează: (a) la punctul 2.1.3 se adaugă următoarea liniuță: „— securitate rutieră în tunele”; (b) la punctul 5.1, al doilea paragraf și al treilea paragraf se înlocuiesc cu următorul text: „În cazul în care candidatul trece proba de verificare a deprinderilor și a comportamentului pe un vehicul fără pedală de ambreiaj (sau manetă, pentru categoriile A și A1), acest lucru este menționat pe orice permis de conducere eliberat pe baza unei astfel de probe. Orice permis cu această mențiune poate fi utilizat numai pentru conducerea unui vehicul fără pedală de ambreiaj (sau manetă, pentru categoriile A sau A1). «Vehicul cu transmisie automată» înseamnă un vehicul care nu are pedală de ambreiaj (sau manetă, pentru categoriile A sau A1).”; (c) la punctul 5.2, ultimul paragraf se înlocuiește cu următorul text: „Vehiculele de examen din categoriile B+E, C, C+E, C1, C1+E, D, D+E, D1 și D1+E care nu sunt conforme cu criteriile minime menționate anterior, dar care erau utilizate în momentul sau înaintea datei menționate la articolul 3 din Directiva 2008/65/CE a Comisiei (2) pot fi încă utilizate până la 30 septembrie 2013. Dispozițiile cu privire la încărcarea acestor vehicule pot fi puse în aplicare de statele membre până la 30 septembrie 2013. (d) la punctul 6.2.5 al doilea paragraf, textul „după cinci ani de la intrarea în vigoare a prezentei directive” se înlocuiește cu „până la 30 septembrie 2008”; (e) la punctele 6.3.8, 7.4.8 și 8.3.8, cuvântul „tunele” se adaugă la lista de amenajări rutiere speciale menționate.
5.

Articolul 6 se modifică după cum urmează: (a) Alineatul (1) se înlocuiește cu următorul text: „(1) Până la 30 aprilie 2008, Comisia adoptă o primă serie de MSC care să acopere cel puțin metodele descrise la alineatul (3) litera (a). Acestea se publică în Jurnalul Oficial al Uniunii Europene. Până la 30 aprilie 2010, Comisia adoptă o a doua serie de MSC care să acopere restul metodelor descrise la alineatul (3). Acestea se publică în Jurnalul Oficial al Uniunii Europene. Măsurile respective, destinate să modifice elementele neesențiale ale prezentei directive prin completarea acesteia, se adoptă în conformitate cu procedura de reglementare cu control prevăzută la articolul 27 alineatul (2a).”; (b) La alineatul (3), litera (c) se înlocuiește cu următorul text: „(c) În măsura în care nu se află încă sub incidența STI, metode pentru a verifica dacă subsistemele structurale ale sistemului feroviar sunt exploatate și întreținute în conformitate cu cerințele esențiale relevante.”; (c) Alineatul (4) se înlocuiește cu următorul text: „(4) MSC sunt revizuite periodic luându-se în considerare experiența dobândită prin aplicarea lor și dezvoltarea generală a siguranței feroviare și a obligațiilor statelor membre prevăzute la articolul 4 alineatul (1). Respectiva măsură, destinată să modifice elemente neesențiale ale prezentei directive, printre altele prin completarea acesteia, se adoptă în conformitate cu procedura de reglementare cu control menționată la articolul 27 alineatul (2a).”;
2.

În plus, fiecare candidat la certificare conform prezentei reguli, pentru serviciu pe o navă care, conform SOLAS 74, astfel cum a fost modificată, trebuie să folosească o instalație radio: 2.1. are cel puțin 18 de ani; și 2.2. are încheiate pregătirea și formarea aprobate și respectă standardele de competență prevăzute în secțiunea A-IV/2 din Codul STCW.
(m)

O dată pe an, împreună cu raportul din ianuarie privind prețurile, trebuie de asemenea raportate valorile și metodele de calculare, precum și o descriere a taxelor impuse vânzărilor de energie electrică către utilizatorii finali din industrie. Descrierea trebuie să includă orice sarcină fără caracter fiscal aferentă tarifelor de rețea și obligațiile de serviciu public. Descrierea taxelor va include trei secțiuni în mod clar distincte: — impozite, taxe, sarcini fără caracter fiscal, comisioane și orice alte sarcini cu caracter fiscal neidentificate în facturile emise utilizatorilor finali din industrie. Elementele descrise la acest punct vor fi incluse în categoria cifrelor raportate pentru nivelul prețurilor: „Prețuri neincluzând taxele și impozitele”; — impozitele și taxele identificate în facturile emise utilizatorilor finali din industrie și considerate a fi nedeductibile. Elementele descrise la acest punct vor fi incluse în categoria cifrelor raportate pentru nivelul prețurilor: „Prețuri neincluzând TVA și alte taxe deductibile”; — taxa pe valoarea adăugată (TVA) și alte taxe deductibile identificate în facturile emise utilizatorilor finali din industrie. Elementele descrise la acest punct vor fi incluse în categoria cifrelor raportate pentru nivelul prețurilor: „Prețuri incluzând toate taxele, impozitele și TVA”. O listă cu diferitele impozite, taxe, sarcini fără caracter fiscal, plăți și orice alte sarcini cu caracter fiscal care pot fi aplicate: — taxa pe valoarea adăugată; — taxe de concesiune. Acestea se referă în general la licențele și taxele de ocupare a terenurilor și a proprietăților publice sau private de către rețele sau alte dispozitive pentru energie electrică; — taxele sau impozite de mediu. Acestea se referă în general la promovarea surselor de energie regenerabile sau a cogenerării sau ca penalizare pentru emisiile de CO2, SO2 sau alți agenți care influențează schimbările climatice; — taxe de inspecție nucleară și de alte tipuri: taxe de dezafectare nucleară, inspecții și plăți pentru instalații nucleare etc.; — alte taxe sau impozite conexe sectorului energetic: obligații/sarcini de serviciu public, sarcini referitoare la finanțarea autorităților de reglementare în domeniul energiei etc.; — alte taxe sau impozite care nu sunt conexe sectorului energetic: taxe fiscale naționale, locale sau regionale pe energia consumată, taxe pe distribuția energiei electrice etc. Impozitele pe venit, impozitele conexe proprietății, accize pe produse petroliere și combustibili, carburanți pentru automobile, taxele rutiere, taxele pe licențele pentru telecomunicații, radio, publicitate, comisioanele pentru licențe, taxele pentru deșeuri etc. nu vor fi luate în considerare și sunt excluse din această descriere, deoarece sunt, fără îndoială, parte a costurilor operatorilor și se aplică de asemenea altor industrii și activități.
12.

societăți aflate sub incidența legislației italiene, denumite: (i) società per azioni (ii) società in accomandita per azioni (iii) società a responsabilità limitata
Ep reprezintă producția anuală de energie sub formă de căldură sau electricitate. Aceasta este calculată înmulțind energia produsă sub formă de electricitate cu 2,6 și energia produsă sub formă de căldură pentru utilizare comercială (GJ/an) cu 1,1
(17)

Comunitatea și statele sale membre sunt, fiecare, părți la Convenția Organizației Națiunilor Unite privind dreptul mării (UNCLOS) aprobată prin Decizia 98/392/CE a Consiliului din 23 martie 1998 privind încheierea de către Comunitatea Europeană a UNCLOS și a Acordului din 28 iulie 1994 privind punerea în aplicare a părții XI din aceasta (9). Prin urmare, obligațiile Comunității și ale statelor sale membre în temeiul acestor acorduri ar trebui luate pe deplin în considerare în prezenta directivă. În plus față de dispozițiile aplicabile apelor marine ale părților, UNCLOS mai conține obligații generale prin care se garantează faptul că activitățile desfășurate sub jurisdicția sau sub controlul unei părți nu cauzează prejudicii dincolo de apele marine ale acesteia și obligația de a evita transferul unor daune sau al unor riscuri de la o zonă spre alta și transformarea unui fel de poluare în altul.
(c)

Intervalele dintre datele utilizate în calcule sunt exprimate în ani sau în fracțiuni de an. Un an se consideră a avea 365 de zile (sau 366 de zile pentru anii bisecți), 52 de săptămâni sau 12 luni egale. O lună egală se consideră a avea 30,41666 zile (adică 365/12), indiferent dacă este sau nu un an bisect.
(e)

„organism oficial responsabil” înseamnă: (i) autoritatea unică și centrală, creată sau desemnată de statul membru, aflată sub supravegherea guvernului național și responsabilă cu problemele privind calitatea; (ii) orice altă autoritate publică creată: — fie la nivel național; — fie la nivel regional, sub supravegherea autorităților naționale, în limitele stabilite în legislația națională a statului membru respectiv. Organismele menționate la punctele (i) și (ii) pot, în conformitate cu legislația națională, să delege atribuțiile menționate în prezenta directivă care ar trebui aduse la îndeplinire sub autoritatea și sub supravegherea acestora oricărei persoane juridice de drept public sau privat care, în baza statutului său aprobat oficial, este însărcinată exclusiv cu executarea unor funcții de interes public specifice, cu condiția ca această persoană juridică și membrii acesteia să nu aibă niciun interes personal în ceea ce privește rezultatul măsurilor pe care le iau. Statele membre asigură existența unei strânse cooperări între organismele menționate la punctul (i) și cele menționate la punctul (ii). În plus, în conformitate cu procedura menționată la articolul 21 alineatul (2), poate fi autorizată oricare altă persoană juridică înființată în numele unui organism menționat la punctele (i) și (ii) și care acționează sub autoritatea și sub supravegherea acestui organism, cu condiția ca această persoană juridică să nu aibă niciun interes personal în ceea ce privește rezultatul măsurilor pe care le ia. Statele membre notifică Comisiei organismele lor oficiale responsabile. Comisia transmite această informație celorlalte state membre;
„4.

Prin derogare de la punctul 3, substanțele sau amestecurile clasificate ca CMR din categoriile prevăzute la punctul 3 din apendicele B pot fi utilizate în jucării, în componente ale jucăriilor sau în părți microstructurale distincte ale jucăriilor, sub rezerva îndeplinirii uneia sau a mai multora dintre următoarele condiții: (a) respectivele substanțe și amestecuri sunt în concentrații individuale mai mici sau egale cu concentrațiile relevante stabilite prin actele juridice comunitare menționate la punctul 2 din apendicele B privind clasificarea amestecurilor care conțin aceste substanțe; (b) respectivele substanțe și amestecuri sunt inaccesibile, sub orice formă, copiilor, inclusiv prin inhalare, atunci când jucăria este utilizată în conformitate cu primul paragraf din articolul 10 alineatul (2); (c) a fost adoptată, în conformitate cu articolul 46 alineatul (3), o decizie cu privire la autorizarea substanței sau a amestecului, precum și a utilizării acestora, iar substanța sau amestecul, precum și utilizările permise ale acestora au fost incluse în apendicele A. Respectiva decizie poate fi adoptată dacă sunt îndeplinite următoarele condiții: (i) utilizarea substanței sau amestecului a fost evaluată de comitetul științific competent și acesta a constatat siguranța acestora, în special din punctul de vedere al expunerii; (ii) după cum s-a constatat din analiza soluțiilor alternative, nu există nicio altă substanță sau amestec corespunzător disponibil; și (iii) substanța sau amestecul nu sunt interzise în temeiul Regulamentului (CE) nr. 1907/2006. Comisia însărcinează comitetul științific competent să reevalueze respectivele substanțe sau amestecuri de îndată ce apar îndoieli cu privire la siguranța acestora și, cel puțin, o dată la fiecare cinci ani de la data la care a fost adoptată o decizie în conformitate cu articolul 46 alineatul (3).
cantitatea de cărbune per unitate de suprafață asociată utilizării terenului de referință (măsurată ca masă de cărbune per unitate de suprafață, cuprinzând atât solul, cât și vegetația). Utilizarea terenurilor de referință reprezintă utilizarea terenurilor în ianuarie 2008 sau cu 20 de ani înainte de obținerea materiei prime, în funcție de care dată este mai recentă;

CSA

=
(3)

Rapoartele de evaluare au făcut obiectul unei evaluări inter pares de către statele membre și EFSA și au fost prezentate Comisiei la 26 septembrie 2008 pentru bensulfuron, la 30 septembrie 2008 pentru 5-nitroguaiacolat de sodiu, o-nitrofenolat de sodiu și p-nitrofenolat de sodiu și la 23 octombrie 2008 pentru tebufenpirad, sub formă de rapoarte științifice EFSA (4). Aceste rapoarte au fost examinate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 2 decembrie 2008 sub forma unor rapoarte de analiză ale Comisiei pentru 5-nitroguaiacolat de sodiu, o-nitrofenolat de sodiu, p-nitrofenolat de sodiu și tebufenpirad și la 8 decembrie 2008 sub forma unor rapoarte de analiză ale Comisiei pentru besulfuron.
2.

Textul referitor la E 400 acid alginic se înlocuiește cu următorul text: „E 400 ACID ALGINIC Definiție Glicuronoglican liniar compus în principal din unități de acid D-manuronic legate în poziția β-(1-4) și L-guluronic legate în poziția α-(1-4) sub forma unui inel piranozic. Hidrat de carbon coloidal hidrofil extras prin utilizarea unei soluții alcaline diluate din tulpini naturale aparținând unor specii diferite de alge marine brune (Phaeophyceae) Einecs 232-680-1 Formulă chimică (C6H8O6)n Masă moleculară 10 000-600 000 (medie tipică) Compoziție În stare anhidră, acidul alginic degajă cel puțin 20 % și cel mult 23 % dioxid de carbon (CO2), echivalentul a cel puțin 91 % și cel mult 104,5 % acid alginic (C6H8O6)n (calculat pe baza unei greutăți echivalente de 200) Descriere Acidul alginic se prezintă sub formă de filamente, granule sau pulbere. Este de culoare albă spre brun-gălbuie și aproape inodor Identificare A. Solubilitate Insolubil în apă și solvenți organici, greu solubil în soluții de carbonat de sodiu, hidroxid de sodiu și fosfat trisodic B. Test de precipitare cu clorură de calciu La o soluție de probă de 0,5 % în soluție de hidroxid de sodiu 1 M se adaugă o cincime din volumul său de soluție de clorură de calciu 2,5 %. Se formează un precipitat gelatinos voluminos. Acest test distinge acidul alginic de guma acacia, carboximetilceluloza de sodiu, carboximetilamidon, caragenan, gelatină, gumă ghatti, gumă karaya, gumă din semințe de carruba, metilceluloză și gumă adragante C. Test de precipitare cu sulfat de amoniu La o soluție de probă de 0,5 % în soluție de hidroxid de sodiu 1 M se adaugă o jumătate din volumul acesteia de soluție saturată de sulfat de amoniu. Nu se formează precipitat. Acest test distinge acidului alginic de agar-agar, carboximetilceluloză de sodiu, caragenan, pectina dezesterificată, gelatină, gumă din semințe de carruba, metilceluloză și amidon D. Reacția de culoare Se dizolvă cât mai complet posibil 0,01 g de probă prin agitare cu 0,15 ml de hidroxid de sodiu 0,1 N și se adaugă 1 ml soluție acidă de sulfat feric. În cinci minute apare o colorație roșu-vișiniu care în final virează în violet intens Puritate pH-ul unei suspensii de 3 % Între 2,0 și 3,5 Pierdere prin uscare Nu mai mult de 15 % (105 °C, 4 ore) Cenușă sulfatată Nu mai mult de 8 % raportat la substanța anhidră Hidroxid de sodiu (1 M de soluție) Nu mai mult de 2 % raportat la substanța anhidră insolubilă Formaldehidă Nu mai mult de 50 mg/kg Arsen Nu mai mult de 3 mg/kg Plumb Nu mai mult de 5 mg/kg Mercur Nu mai mult de 1 mg/kg Cadmiu Nu mai mult de 1 mg/kg Număr total de germeni Nu mai mult de 5 000 de colonii per gram Drojdii și mucegaiuri Nu mai mult de 500 de colonii per gram E. coli Absentă în 5 g Specii de Salmonella Absente în 10 g”
(4)

Luând în considerare aplicarea bunelor practici de producție, limitele maxime ale transferului inevitabil de coccidiostatice sau histomonostatice în furajele nevizate trebuie să fie stabilite pe baza principiului ALARA (As Low as Reasonably Achievable – nivelul cel mai scăzut ce poate fi atins în mod rezonabil). Pentru a permite producătorului de furaje să gestioneze transferul inevitabil sus-menționat, pentru furajele destinate speciilor de animale nevizate mai puțin sensibile trebuie să se ia în considerare o rată de transfer de aproximativ 3 % față de conținutul maxim autorizat, în timp ce pentru furajele destinate speciilor de animale nevizate sensibile și pentru „furajele de retragere”, însemnând furajele utilizate în perioada premergătoare sacrificării, trebuie să se mențină o rată de transfer de aproximativ 1 % față de conținutul maxim autorizat. Rata de transfer de 1 % trebuie să fie luată în considerare, de asemenea, pentru contaminarea încrucișată a altor furaje pentru specii vizate în care nu sunt adăugate coccidiostatice sau histomonostatice și pentru furajele nevizate destinate „animalelor de la care se obțin în mod continuu produse alimentare”, precum vacile de lapte sau găinile ouătoare, în cazul în care există dovezi ale transferului de la furaj la alimentul de origine animală. În cazul în care materiile prime furajere se administrează direct animalelor sau în cazul în care se utilizează furaje complementare, utilizarea acestora în rația zilnică nu trebuie să determine expunerea animalelor la niveluri de coccidiostatice sau histomonostatice mai mari decât limitele maxime corespunzătore de expunere în cazul în care se utilizează doar furaje complete în rația zilnică.
(21)

Un stat membru are dreptul să opteze pentru separarea deplină a proprietății pe teritoriul său. În cazul în care statul membru și-a exercitat un astfel de drept, o întreprindere nu are dreptul să înființeze un operator de sistem independent sau un operator de transport independent. În plus, întreprinderile care desfășoară oricare dintre activitățile de producere sau de furnizare nu pot, direct sau indirect, să exercite controlul sau vreun drept asupra unui operator de transport și de sistem dintr-un stat membru care a optat pentru separarea juridică deplină a proprietății.
3.

Articolul 143 se modifică după cum urmează: (a) textul introductiv se înlocuiește cu următorul text: „(1) Statele membre scutesc următoarele operațiuni:”; (b) se adaugă următorul alineat: „(2) Scutirea prevăzută la alineatul (1) litera (d) se aplică în cazurile în care importul este urmat de livrarea bunurilor scutite în temeiul articolului 138 alineatul (1) și alineatul (2) litera (c), numai dacă, la data importului, importatorul a pus la dispoziția autorităților competente ale statului membru al importului cel puțin informațiile următoare: (a) numărul său de identificare TVA atribuit în statul membru în care are loc importul sau numărul de identificare TVA al reprezentantului său fiscal, care este obligat la plata TVA, atribuit în statul membru în care are loc importul; (b) numărul de identificare TVA al clientului, căruia îi sunt livrate produsele în conformitate cu articolul 138 alineatul (1), atribuit în alt stat membru sau propriul număr de identificare TVA, atribuit în statul membru în care se încheie expedierea sau transportul produselor, atunci când acestea sunt transferate în conformitate cu articolul 138 alineatul (2) litera (c); (c) dovada faptului că produsele importate sunt destinate să fie transportate sau expediate din statul membru în care se face importul spre un alt stat membru. Cu toate acestea, statele membre pot dispune ca dovada menționată la litera (c) să fie prezentată autorităților competente numai la cerere.”
A.

Tabel: Specii și categorii Germinație minimă (% de semințe pure) Puritate specifică Conținut maxim în număr de semințe din alte specii de plante într-un eșantion cu greutatea specificată în coloana 4 din anexa III (total per coloană) Condiții privind conținutul în semințe de Orobanche Puritatea specifică minimă (% din greutate) Conținut maxim de semințe din alte specii de plante (% din greutate) Alte specii de plante (a) Avena fatua, Avena sterilis Cuscuta spp. Raphanus raphanistrum Rumex spp. altele decât Rumex acetosella Alopecurus myosuroides Lolium remotum 1 2 3 4 5 6 7 8 9 10 11 12 Arachis hypogaea 70 99 — 5 0 0 (c) Brassica spp. — semințe de bază 85 98 0,3 — 0 0 (c) (d) 10 2 — semințe certificate 85 98 0,3 — 0 0 (c) (d) 10 5 Cannabis sativa 75 98 — 30 (b) 0 0 (c) (e) Carthamus tinctorius 75 98 — 5 0 0 (c) (e) Carum carvi 70 97 — 25 (b) 0 0 (c) (d) 10 3 Glycine max 80 98 — 5 0 0 (c) Gossypium spp. 80 98 — 15 0 0 (c) Helianthus annuus 85 98 — 5 0 0 (c) Linum usitatissimum: — in 92 99 — 15 0 0 (c) (d) 4 2 — semințe de in 85 99 — 15 0 0 (c) (d) 4 2 Papaver somniferum 80 98 — 25 (b) 0 0 (c) (d) Sinapis alba: — semințe de bază 85 98 0,3 — 0 0 (c) (d) 10 2 — semințe certificate 85 98 0,3 — 0 0 (c) (d) 10 5
(8)

În conformitate cu Directiva 83/349/CEE, o întreprindere-mamă trebuie să întocmească conturi consolidate chiar dacă singura ei filială sau toate filialele ei, în ansamblu, sunt nesemnificative în sensul articolului 16 alineatul (3) din respectiva directivă. Ca urmare a acestui fapt, întreprinderile respective intră sub incidența Regulamentului (CE) nr. 1606/2002 și le revine așadar obligația de a întocmi situații financiare consolidate în conformitate cu IFRS. Obligația respectivă se consideră a fi împovărătoare în situația în care întreprinderea-mamă are numai filiale nesemnificative. Prin urmare, ar trebui ca o întreprindere-mamă să fie exonerată de obligația de a întocmi conturi consolidate și un raport anual consolidat în cazul în care aceasta are numai filiale considerate nesemnificative atât individual, cât și în ansamblu. Chiar dacă respectiva obligație statutară ar trebui să fie eliminată, o întreprindere-mamă ar trebui să păstreze posibilitatea de a întocmi conturi consolidate și un raport anual consolidat din proprie inițiativă.